Na osnovu člana 6 stav 1 i člana 34 stav 1 Zakona o državnoj imovini („Službeni list CG”, br. 21/09 i 40/11), člana 33 stav 2, člana 34 stav 1, člana 38 stav 1 tačka 9 Zakona o lokalnoj samoupravi („Službeni list CG”, br. 02/18, 034/19), člana 30 stav 2, člana 31 stav 1 i člana 53 stav 1 tačka 2 Statuta opštine Tuzi  („Službeni list CG-opštinski propisi”, br. 24/19 i 05/20), na sjednici Skupštine opštine Tuzi održanoj dana 23.12.2021.godine donijeta je

ODLUKA
o kupovini nepokretnosti – građevinskih objekata

Član 1
Opština Tuzi pristupa kupovini nepokretnosti-građevinskih objekata i to:
· objekat broj 1, poslovna zgrada (Pr) koja se nalazi na katastarskoj parceli broj 2317/1, evidentirana u PL 470 KO Tuzi, ukupne bruto površine 52,93 m², ukupne neto površine 44,79 m², sopstvenik – posjednik Edina Mujo Drešević.
· objekat broj 2, poslovna zgrada (P), koja se nalazi na katastarskoj parceli broj 2317/1, evidentirana u PL 470, KO Tuzi, ukupne bruto površine 65,31 m², ukupne neto površine 55,47 m² , sopstvenik – posjednik Džavid Krnić.

Član 2
Građevinski objekti iz člana 1 ove Odluke, kupuju se radi stvaranja uslova za izgradnju kružne raskrsnice kod Katoličke crkve u Tuzima shodno Generalom urbanističkom rješenju Tuzi.
Član 3
Kupoprodajna cijena nepokretnosti iz člana 1 ove odluke za objekat broj 1 iznosi 17.800,35 € i za objekat broj 2 iznosi 20.865,56 € shodno Izvještajima o procjeni, urađenim od strane ovlašćenog  procjenitelja i sudskog vještaka prof. dr Đorđija Rakočevića od 23.11.2021. godine.
Kupoprodajna cijena iz stava 1 ovog člana biće isplaćena iz Budžeta opštine Tuzi za 2022. godinu.
Član 4
Ovlašćuje se Sekretarijat za imovinu opštine Tuzi da u ime opštine Tuzi, pred nadležnim Notarom, pod uslovima iz ove odluke, zaključi Ugovore o kupoprodaji nepokretnosti sa Džavidom Krnićom i Edinom (Mujo) Drešević, kojima će biti regulisana sva prava i obaveze ugovornih strana.
Član 5
Ova odluka stupa na snagu osmog dana od dana objavljivanja u „Službenom listu CG- opštinski propisi”.

